
INFORME DE NECESSITAT DEL CONTRACTE MENOR AMB CONCURRÈNCIA


Dades del contracte

	Núm. Expedient: C230002249                    Contracte: 23001797

	Orgànic: 1421                                 Programa: 33316                                         Econòmic: 22756

	Previsió de contracte:

	Procediment:  Menor                                       Concurrència: SI

	Qualificació: Serveis 

	CPV: 92500000-6

	Ús de sistemes d’informació: NO                Propietat: 

	Pòlissa de responsabilitat Civil: NO             Import:

	CAE: NO                                                      Nº aproximat treballadors:

	Prestació a la via pública: NO

	Tècnic responsable del contracte: Berta Ribé Cunill

	
Objecte: El servei de catalogació, manteniment i suport de la biblioteca del Centre de Documentació i Recerca del Museu Frederic Marès.


	Pressupost de licitació (IVA inclòs): 6.000,00€
IVA tipus 21%:  1.041,32 €
Pressupost net (sense l’IVA): 4.958,68€

Aquest pressupost net no pot ser superat per l´oferta del licitador.







Antecedents

La biblioteca del Centre de Documentació i Recerca del Museu Frederic Marès, és una biblioteca d’autor i patrimonial iniciada a partir de les necessitats del seu creador, Frederic Marès. Va ser cedida a l’Ajuntament de Barcelona l’any 1988. És un fons de referència al servei de la recerca i de la divulgació. 
El fons està format per la biblioteca general o de consulta i la biblioteca personal de Frederic Marès i actualment compta amb més de 14.000 volums en total dels quals hi ha un destacat fons bibliogràfic patrimonial. La biblioteca general, objecte de la catalogació, està especialitzada en escultura hispànica, col·leccionisme i arts decoratives.

Per continuar desenvolupant la catalogació, el manteniment i seguiment de la biblioteca general i la seva supervisió es necessita contractar una bibliotecària i un coordinador.

Descripció de l’objecte. Prescripcions tècniques

- Catalogació bibliogràfica directa amb presència física dels volums.
Catalogació de les publicacions (100 monografies, 50 números de revistes i 5 fullets aproximadament), seguint les pautes específiques del Koha i del CCUC, sota la supervisió d’un responsable del Centre de Documentació i Recerca. S’inclou la catalogació de recursos electrònics.
- Manteniment del catàleg local (CCUC) i aplicació de les modificacions aplicades pel CSUC.
- Control de les subscripcions de revistes i normalització dels registres de fons de les subscripcions periòdiques.
- Creació de l’expositor virtual de novetats.
- Control de les novetats a l’expositor.
- Actualització de l’excel d’intercanvis i gestió del justificant de rebut
- Reunions de seguiment, consultes koha, sempre que sigui necessari i realització de la memòria
- Extracció dels indicadors estadístics per a memòria anual 
- Preparació de consultes externes, si s’escau 
- Revisió de l’ordenació actual de la biblioteca, si s’escau.
- Supervisió de les tasques de la bibliotecària per la figura d’un coordinador o cap de projectes, ajustant-se a les necessitats tècniques del Centre de Documentació i Recerca.
La bibliotecària que prestarà el servei ha de tenir coneixement del sistema Koha.
D’acord amb la previsió dels articles 65 i 66 LCSP, l’activitat de les empreses licitadores que siguin persones jurídiques ha de tenir relació amb l’objecte del contracte, segons resulti dels seus respectius estatuts o regles fundacionals.
Les empreses licitadores han de disposar d’una organització amb elements suficients per a la deguda execució del contracte. Així mateix, hauran de comptar amb l’habilitació empresarial o professional que, en el seu cas, sigui exigible per a la realització de l’activitat o la prestació que constitueixi l’objecte del contracte.
Aquests requeriments tenen caràcter d’obligació essencial i el seu incompliment podrà ser objecte de penalització i/o resolució contractual.

[bookmark: _GoBack]El servei serà prestat per un bibliotecari/a, preveiem unes 154 h. aproximadament i per les tasques de  coordinació calculem unes 5 hores.


Lloc de realització de la prestació 

La prestació del servei es durà a terme a les dependències del Centre de Documentació i Recerca del Museu Frederic Marès.
Inici de les prestacions i termini d’execució

L’inici de la prestació serà a partir de la data d’adjudicació i la finalització l’11 de desembre.

Criteri d’adjudicació

El criteri d’adjudicació serà el preu més baix.

Es considerarà baixa temerària una diferència del 5% per sota de la mitjana de les ofertes, o en el cas d’un únic licitador, del 15% respecte el pressupost net de licitació.

Responsable del contracte

Com a responsable del contracte es designa En/Na Berta Ribé Cunill.

Tramesa d’ofertes 

El licitador haurà d’enviar les seves ofertes mitjançant el portal de Contractació (https://licitacions.bcn.cat/). No s’admetrà cap altre forma d’enviament o lliurament de l’oferta.

L’oferta s´haurà d´emplenar segons el model de presentació d’ofertes que s’adjunta. L’oferta haurà d’estar degudament signada per l´empresa licitadora.

Termini de presentació de les ofertes 

Per a la contractació menor amb lliure concurrència el termini de presentació de les ofertes serà de 5 dies hàbils des de la data d’enviament de petició d’oferta. 

Notificació de l’adjudicació

L’adjudicació del contracte es notificarà a l’interessat i es publicarà de forma agregada en el Perfil de Contractant d’acord amb allò previst a l´article 63.4 de la LCSP.

